Razgovor:Potres kod Petrinje 2020.

message: Pozdrav,
ispravio sam lokaciju epicentra potresa.  U medijima se iz nekog razloga krivo navodi da je epicentar kraj Pokupskog, koje je 19 km sjeverozapadno od stvarnog epicentra. Prema koordinatama koje je EMSC objavio (45.42°N, 16.22°E), epicentar prvog potresa je bio 5 km JZ od Petrinje, na području sela Župić.
--Vedran (razgovor) 21:00, 28. prosinca 2020. (CET)
Vedran, sad baš gledam na US Geological Surveyju i izgleda da je epicentar bio u Petrinji. Barem to je Petrinja kada usporedim na Google Mapsu. – Croxyz 💬  21:46, 28. prosinca 2020. (CET)
Croxyz: Procjene lokacije epicentra svakako variraju, ovisno o tome tko je radio procjenu. U ovom slučaju lokacija koju nudi USGS je 4 km istočnije od one koju daje EMSC. Kako se većina podataka u članku referira na EMSC u duhu sljednosti vodio sam se tim podatcima. Alat GeoHack  epicentar prema EMSC-u baca kraj sela Župić. Bitno je da nije bio kraj Pokupskog, kako se prvotno navodilo, jer je to bila gruba greška.
PS: Samo da se nadovežem, Državni seizmološki zavod epicentar potresa smješta u blizinu Petrinje . Prema karti koju su objavili dobro se poklapa sa lokacijom EMSC-a.
--Vedran (razgovor) 21:56, 28. prosinca 2020. (CET)
replies: text: Ok onda, uzet ćemo Župić. – Croxyz 💬  21:59, 28. prosinca 2020. (CET)
thread_title:  Ispravak 

message: Je li doista enciklopedijski relevantno što je netko, makar to bila i predsjednica Europske komisije, napisao na svojem računu na Twitteru? Razumio bih diplomatske note, službena propćenja, dokumente, rezolucije, proglase, ali citati s Twittera!?--Pax Vobiscum! (razgovor) 21:23, 28. prosinca 2020. (CET)
replies: text: Svjestan sam da je to osoba na visokom međunarodnom političkom položaju te da se Twitter citirao i na nekim drugim člancima, ali zanima me je li to doista relevantno za članak? Odnosno, koje vrste odjeka, reakcija političara jesu relevantne za mrežnu enciklopediju?--Pax Vobiscum! (razgovor) 21:26, 28. prosinca 2020. (CET)
replies: text: :: "Kraš je zatvorio svoju Bonbonnière trgovinu na Trgu bana Josipa Jelačića zbog oštećenja u potresu." Po čemu je ova rečenica značajna za članak (radi se o trgovini)?--Pax Vobiscum! (razgovor) 21:44, 28. prosinca 2020. (CET)
replies: text: ::: Pax Vobiscum!, stavio sam taj tweet jer se sjećam da je bilo na vijestima da će EU ponuditi financijsku pomoć kao što je bilo slučaj s potresom u ožujku. Trgovinu sam stavio jer je bila jedna od dvije poznatih oštećenih mjesta u Zagrebu. To bi mogli možda maknuti ili preformulirati (Oštećena je Kraševa trgovina na Trgu bana Josipa Jelačića ili sl.). – Croxyz 💬  21:55, 28. prosinca 2020. (CET)
replies: text: :::: Nemam ništa protiv navoda, samo me zanima je li navod s društvene mreže relevantan? (Možda u današnjem vremenu, kad se brojne odluke najavljuju putem društvenih mreža čak i jesu?) Što se tiče Kraševe trgovine (koja nije velika niti istaknuta u prostoru oko Jelačićeva trga ili zaštićeni spomenik), bi li zatvaranje nekog kafića ili trgovine u Petrinji (zbog oštećenja) onda isto trebalo biti spomenuto u članku? Hvala na odgovorima i trudu oko članka, u svakom slučaju. Srdačno,--Pax Vobiscum! (razgovor) 22:17, 28. prosinca 2020. (CET)
thread_title:  Pitanje 

message: Pozdrav, 
što ćemo s današnjim potresom u i oko Petrinje? Hoćemo li sve objaviti na ovoj stranici te je preimenovati u "Potresi kod Petrinje 2020." ili ćemo ovu stranicu preimenovati u "Potres kod Petrinje 28. prosinca 2020.", a stvoriti novu "Potres kod Petrinje 29. prosinca 2020."? Smatram da je potpuno besmisleno raditi novu stranicu, no, evo, pitam ostale za mišljenje. Hipoflix (razgovor) 14:53, 29. prosinca 2020. (CET)
Ja bih premjestio na "Potresi kod Petrinje 2020." razmak je jedan dan, a i epicentri su međusobno bliži, pa ne vidim nekog smisla stvarati novi članak.--Kraljnnm (razgovor) 14:57, 29. prosinca 2020. (CET)
replies: text: Slažem se s Kraljnnmom--Pax Vobiscum! (razgovor) 15:36, 29. prosinca 2020. (CET)
replies: text: : Može, ali s time da se spomenu u infookviru oba prva jaka potresa 28. i 29. prosinca. Lijep pozdrav, Uspjeh je ključ života (razgovor) 15:39, 29. prosinca 2020. (CET)
replies: text: :: Tako je, Uspjeh je ključ života. Ne samo u infookviru, već i u uvodnom dijelu članka treba spomenuti oba potresa. To će se naravno moći napraviti s manjim vremenskim odmakom jer je događaj teorijski još u tijeku.--Pax Vobiscum! (razgovor) 18:54, 29. prosinca 2020. (CET)
replies: text: :::::Ja sam promijenio ime u Potresi, ali Croxyz je po običaju vratio. Lijep pozdrav, Uspjeh je ključ života (razgovor) 21:59, 30. prosinca 2020. (CET)
thread_title:  Potres u Petrinji 29.12.2020. 

message: Poruke podrške pružili su i brojni drugi hravtski sportaši među kojima i Darijo Srna, Domagoj Vida, Dominik Vidaković, izbornik Zlatko Dalić, Ivan Klasnić, Dinamo, Lokomotiva, hajduk, Cibalia, Osijek, Hrvatski košarkaški savez, Hrvatski rukometni savez…. — Prethodni nepotpisani komentar napisao je 31.147.104.152 (razgovor • doprinosi) 19:21, 29. prosinca 2020. (CET)
thread_title:  Za odlomak »Reakcije« 

message: Zagreb - Gornji Grad
 Solidarnost Zagrepčana
 Odjeci u Hrvatskoj — Prethodni nepotpisani komentar napisao je 31.147.104.152 (razgovor • doprinosi) 00:58, 30. prosinca 2020. (CET) 
 HRT Kultura — Prethodni nepotpisani komentar napisao je 31.147.104.152 (razgovor • doprinosi) 12:02, 30. prosinca 2020. (CET)
replies: text: Evo i od mene: "Hrvatska vojska na potresima pogođenom području postavlja šatore i kontejnere za smještaj", "FOTO: LEGENDARNI KAPETAN VATRENIH NIJE RAZMIŠLJAO NITI SEKUNDE! UZEO VATROGASNA KOLA I KRENUO ZA PETRINJU", "Plenković: I HDZ daje milijun kn". Lijep pozdrav, Uspjeh je ključ života (razgovor) 20:09, 31. prosinca 2020. (CET)
thread_title:  Materijal za madopunu 

message: Smatram da je besmisleno u uvodnom dijelu stranice i infookviru objavljivati podatke o dva potresa, jer tim načinom možemo i podatke od sviju ostalih... valja izdvojiti najjači potres (u ovom slučaju 6,4 29. prosinca), a one koji su mu prethodili, odnosno one koji su pogodili nakon objaviti u sekciji "Jačine potresa" i "Šteta i žrtve". Tako je, doduše, objavljeno i na engleskoj, talijanskoj, njemačkoj, srpskoj, mađarskoj, turskoj Wikipediji... Btw. kao ime stranice možemo ostaviti aktualno obzirom da se na stranici navode podaci i posljedice više desetaka potresa... Hipoflix (razgovor) 16:00, 30. prosinca 2020. (CET)
replies: text: Ali odlučili smo [Wikipedijina Zajednica] označiti oba potresa. Onaj prvi jači (28.) i najjači (29.) Lijep pozdrav, Uspjeh je ključ života (razgovor) 22:01, 30. prosinca 2020. (CET)
thread_title:  Potres 

message: Ima li smisla u tablici s jačinama potresa navoditi baš sve potrese budući da ih ima mnogo pa tablica zauzima znatan dio članka? Mislim da bi bilo dovoljno navesti samo one s magnitudom od 3 ML i jače. --Rprpr (razgovor) 02:05, 1. siječnja 2021. (CET)
thread_title:  Jačine potresa 

message: Poštovani svi, trebalo bi uveati istoimeni ili sličan naslov za privatnu humanitarnu pomoć iz stranih zemalja kao što je Austrija i Njemacka. Vlade im nisu nudile pomoć, no vatrogasci, njihov Crveni križ i humanitarne irganizacije i njihov narod da. Npr. Njemački vatrogasci šalju vrijednu donaciju opreme i namirnica u Sisak, STIGAO KONVOJ: Njemački vatrogasci donirali velike količine pomoći i dva vatrogasna vozila za potrebe pogođenog područja, Austrija šalje 80 kontejnera, iz Grčke sletjelo 19 tona pomoći. S poštovanjem, Uspjeh je ključ života (razgovor) 20:34, 2. siječnja 2021. (CET)
replies: text: Poštovani svi, nema veze. Sad vidim da je Savezna vlada Austrije poslala 80 kontejnera. S poštovanjem, Uspjeh je ključ života (razgovor) 20:39, 2. siječnja 2021. (CET)
thread_title:  Humanitarna pomoć iz stranih zemalja